***ภาพข่าวประชาสัมพันธ์***

**ท่อเอสซีจี จับมือไทยโอบายาชิ จัดอบรมพัฒนาบุคลากรผู้รับเหมางานระบบ**

**เสริมสร้างความรู้การเชื่อมต่อ-ประกอบท่อและข้อต่อพีพีอาร์ (PP-R)**

**เอสซีจี เดินหน้ายกระดับมาตรฐานคุณภาพงานระบบประปาสู่ระดับสากล**



**ท่อเอสซีจี ผู้ผลิตและจัดจำหน่ายท่อและข้อต่อคุณภาพชั้นนำในเอสซีจี เคมิคอลส์ หรือ เอสซีจีซี (SCGC) ร่วมกับบริษัท นันทวัน จำกัด หรือไทยโอบายาชิ (Thai Obayashi Corporation) บริษัทอุตสาหกรรมก่อสร้างสัญชาติไทย - ญี่ปุ่น ผู้นำด้านเทคโนโลยีการก่อสร้างที่มีความเชี่ยวชาญและมีประสบการณ์ในโครงการขนาดใหญ่มาอย่างยาวนาน จัดอบรมพัฒนาบุคลากรผู้รับเหมางานระบบของไทยโอบายาชิ กว่า 8 บริษัทฯ** ประกอบด้วย ซิตี้เพาเวอร์, อิตัลไทยวิศวกรรม, จาร์ดีน เอ็นจิเนียริ่ง, นีโอ 727, คูริฮารา, ศิวกร เอ็นจิเนียริ่ง, บี แอนด์ เจ คอนสตรัคชั่น และอินเทลลิเมค เพื่อเสริมสร้างความรู้ และความเข้าใจในการเลือกใช้สินค้าคุณภาพ พร้อมการฝึกอบรมภาคปฏิบัติ ในการเชื่อมต่อประกอบสินค้าท่อและข้อต่อพีพีอาร์ (PP-R) เอสซีจี โดยทีมงานผู้เชี่ยวชาญด้านบริการเทคนิคจากท่อเอสซีจี เพื่อยกระดับมาตรฐานการปฏิบัติงานก่อสร้างด้านระบบประปาสู่ระดับสากล พร้อมส่งมอบความมั่นใจในการใช้สินค้าให้แก่ผู้ใช้งาน รวมทั้งช่วยลดข้อผิดพลาดในการต่อประกอบสินค้า (Zero Defect) ด้วยการเชื่อมต่อที่ถูกต้องและมีคุณภาพสูงสุด